Így gyászol a magyar tuningtársadalom | Vezess
Dátum: 2016.11.28. 16.51
Alig egy hete történt, hogy tragédiába fulladt egy utcai versenyzés. A balesetben két autó és egy menetrend szerinti autóbusz ütközött össze. Mindkét autós olyan súlyos sérüléseket szenvedett, hogy belehaltak a balesetbe.
A Facebookon az autós csoportok gyászba borultak, és azok a közösségek is megroppantak a hír hallatán, akik rendszeresen szerveznek éjszakai autós találkozókat. Mi arra kérünk mindenkit, hogy ne kockáztassátok mások és saját magatok életét azzal, hogy közúton méritek össze tudásotokat, autóitok erejét.
Az egyik népszerű autós közösség nemrég összejövetelt tartott Tamás és Sándor emlékére, amiről videó is készült.